**คู่มือสำหรับประชาชน : การนำรถยนต์และรถจักรยานยนต์เข้ามาในราชอาณาจักรเป็นการชั่วคราว (N)**

แก้ไขล่าสุด 06/2566

**หน่วยงานที่ให้บริการ :** กรมศุลกากรกระทรวงการคลัง

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

หลักเกณฑ์

การนำรถยนต์หรือรถจักรยานยนต์เข้ามาในราชอาณาจักรเป็นการชั่วคราวตามพิกัดอัตราศุลกากรภาค 4 ประเภทที่ 3(ค) ทางด่านศุลกากรที่ตั้งอยู่เขตแดนทางบกและมีด่านพรมแดนติดต่อกับต่างประเทศโดยการสัญจรบนท้องถนน ต้องได้รับอนุญาตการใช้รถหรือรถจักรยานยนต์จากนายทะเบียน ตามพระราชบัญญัติรถยนต์ ก่อนการนำรถหรือรถจักรยานยนต์ผ่านด่านพรมแดนทางบกเข้ามาในราชอาณาจักร และต้องปฏิบัติตามประกาศกรมการขนส่งทางบก ลงวันที่ 30 มีนาคม 2559 เรื่อง กำหนดหลักเกณฑ์ วิธีการและเงื่อนไขในการขออนุญาต การอนุญาต ระยะเวลาในการใช้รถและเครื่องหมายแสดงการใช้รถที่นำเข้ามาในราชอาณาจักรเป็นการชั่วคราว เพื่อใช้ในการท่องเที่ยวหรือการอื่นใดที่มีความจำเป็นเฉพาะกรณี พ.ศ. 2559 และต้องเป็นรถที่จดทะเบียนในประเทศที่ไม่มีความตกลงระหว่างรัฐบาลไทยกับรัฐบาลประเทศนั้น หรือมีความตกลงกับรัฐบาลไทยแต่ยังไม่มีการกำหนดรายละเอียดการปฏิบัติเพื่อให้มีผลตามความตกลง และนำมาใช้ในการท่องเที่ยวหรือการอื่นใดที่มีความจำเป็นเฉพาะกรณีที่ไม่ใช่เพื่อการรับจ้าง ทั้งนี้ มิให้ใช้บังคับกับรถ ดังนี้
1) รถที่นำเข้ามาตามความร่วมมือระหว่างรัฐบาลไทยกับรัฐบาลของประเทศนั้น
2) รถของประเทศที่ไทยมีความตกลงด้านการขนส่งทางถนน เช่น มาเลเซีย สิงค์โปร์ ลาว
3) รถประจำถิ่น

การขออนุญาตใช้รถเป็นการชั่วคราวให้ยื่นขอก่อนนำรถเข้ามาในราชอาณาจักร ไม่น้อยกว่า 10 วันทำการ ณ สำนักงานขนส่งจังหวัด ซึ่งเป็นที่ตั้งของด่านพรมแดนของด่านศุลกากรที่จะนำรถเข้ามาในราชอาณาจักร

วิธีการ

ผู้นำรถเข้าหรือตัวแทนนำหลักฐานมายื่นต่อเจ้าหน้าที่ศุลกากร ณ จุดตรวจด่านพรมแดน กรณีมีสิ่งของอื่นหรือผู้โดยสารและสิ่งของติดตัวผู้โดยสารเข้ามาพร้อมกับรถ ผู้นำรถเข้าหรือตัวแทนต้องแจ้งเจ้าหน้าที่ศุลกากรด้วย เจ้าหน้าที่ศุลกากรทำการบันทึกข้อมูลและจัดทำใบขนสินค้าพิเศษ มอบให้ผู้นำรถเข้าลงลายมือชื่อขอประกันตนเองและรับรองความถูกต้องในใบขนฯ ผู้นำรถเข้าหรือตัวแทนนำรถพร้อมใบขนสินค้าพิเศษ ให้เจ้าหน้าที่ศุลกากร ณ ด่านพรมแดนตรวจสอบ เจ้าหน้าที่ศุลกากรตรวจสอบความถูกต้องแล้วลงลายมือชื่อในใบขนสินค้าพิเศษ และมอบใบขนสินค้าพิเศษ ให้ผู้นำรถเข้าหรือตัวแทน 1 ฉบับ เพื่อใช้เป็นหลักฐานการนำรถเข้ามาในราชอาณาจักรและใช้แสดงต่อเจ้าหน้าที่ศุลกากรเมื่อนำรถกลับออกไปนอกราชอาณาจักร

เงื่อนไข

ระยะเวลาในการนำเข้าไม่เกิน 1 เดือนโดยสามารถขอขยายระยะเวลาได้อีกครั้งละไม่เกิน 1 เดือน แต่รวมแล้วต้องไม่เกิน 6 เดือน นับแต่วันนำเข้า ทั้งนี้จะต้องไม่เกินกว่าที่ได้รับอนุญาตให้พำนักอาศัยอยู่ในประเทศไทยจากสำนักงานตรวจคนเข้าเมือง ในกรณีที่ไม่อาจนำรถยนต์หรือรถจักรยานยนต์กลับออกไปนอกราชอาณาจักร ภายในระยะเวลาที่กำหนดไว้ในสัญญาประกันและทัณฑ์บนจะต้องยื่นคำร้องขอต่ออายุสัญญาประกันฯ ก่อนครบกำหนดสัญญาประกันฯ โดยสามารถยื่นคำร้องขอต่ออายุสัญญาประกันฯ ได้ที่ด่านศุลกากรทุกแห่งทั่วราชอาณาจักร

การต่ออายุ

การต่ออายุสัญญาประกันทัณฑ์บนนำเข้าชั่วคราวของรถยนต์รถจักรยานยนต์ต้องต่อก่อนหมดอายุสัญญาประกันทัณฑ์บนตามเงื่อนไขดังนี้

1. ต่ออายุได้ครั้งละไม่เกิน 1 เดือนโดยรวมระยะเวลาในการนำเข้าชั่วคราวทั้งสิ้นไม่เกิน 6 เดือนนับแต่วันที่นำเข้าทั้งนี้การพิจารณาระยะเวลาในการทำสัญญาและต่อสัญญาแต่ละครั้งให้อยู่ภายใต้เงื่อนไขระยะเวลาที่สำนักงานตรวจคนเข้าเมืองอนุญาตการเข้ามาในราชอาณาจักรให้แก่ผู้นำเข้า

2. ในกรณีที่มีความจำเป็นเช่นเครื่องยนต์เสียอยู่ระหว่างการซ่อมแซมหรือเกิดอุบัติเหตุจากการขับขี่อาจพิจารณาอนุญาตให้ต่ออายุสัญญาประกันเกินกว่าเวลาที่กำหนดในข้อ 1 ได้แต่รวมแล้วต้องไม่เกิน 8 เดือนนับแต่วันนำเข้า

3. การต่ออายุสัญญาประกันดำเนินการได้ที่ด่านศุลกากรหรือสำนักงานศุลกากรภาคทุกแห่งโดยต้องนำรถยนต์หรือรถจักรยานยนต์ที่นำเข้าไปให้เจ้าหน้าที่ตรวจสอบด้วยตนเองพร้อมด้วยสัญญาประกันฉบับเดิมเพื่อให้เจ้าหน้าที่บันทึกการขยายระยะเวลา

การนำรถกลับออกนอกราชอาณาจักร

ผู้นำรถออกต้องยื่นใบขนสินค้าพิเศษฉบับเดิม ที่เจ้าหน้าที่ศุลกากรออกให้ขณะนำรถเข้าพร้อมนำรถมาให้เจ้าหน้าที่ศุลกากร ณ ด่านพรมแดน ตรวจสอบ เมื่อเจ้าหน้าที่ศุลกากร ณ ด่านพรมแดน ตรวจสอบความถูกต้องแล้ว หากเห็นว่าถูกต้องจะลงลายมือชื่อในใบขนสินค้าพิเศษ และให้ผู้นำรถออกลงนามในใบขนสินค้าพิเศษนั้น แล้วปล่อยรถออกไปนอกราชอาณาจักร

การนำรถยนต์หรือรถจักรยานยนต์กลับออกไปนอกราชอาณาจักรเกินระยะเวลาที่กำหนดในสัญญาประกันฯ ให้ปรับเป็นเงินวันละ 1,000.- บาท แต่ไม่เกิน 10,000.- บาท

**ช่องทางการให้บริการ**

|  |  |
| --- | --- |
| ***สถานที่ให้บริการ****(หมายเหตุ: -)* *Thailand Transport Application :* https://tta.customs.go.th/TTA/ | ***ระยะเวลาเปิดให้บริการ*** *เปิดให้บริการตลอด 24 ชั่วโมง* |
|  **สถานที่ให้บริการ**(หมายเหตุ: -) กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110/ติดต่อด้วยตนเอง ณ หน่วยงาน  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
|  **สถานที่ให้บริการ**(หมายเหตุ: -) สำนักงานศุลกากร หรือด่านศุลกากรที่ให้บริการ/ติดต่อด้วยตนเอง ณ หน่วยงาน  | **ระยะเวลาเปิดให้บริการ** เปิดให้บริการวัน ทุกวัน (ไม่เว้นวันหยุดราชการ) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 40 นาที

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**เจ้าหน้าที่ตรวจสอบเอกสาร(หมายเหตุ: -)  | 10 นาที | จุดรับคำขอของกรมศุลกากร |
| 2) | **การพิจารณา**เจ้าหน้าที่ศุลกากรพิจารณาและบันทึกข้อมูลลงในระบบงานยานพาหนะผ่านแดน(หมายเหตุ: -)  | 10 นาที | จุดรับคำขอของกรมศุลกากร |
| 3) | **การพิจารณา**- กรณีนำรถเข้าเจ้าหน้าที่จะพิมพ์ใบขนสินค้าพิเศษจากระบบงานยานพาหนะผ่านแดน ประทับตราข้อความคำเตือนการนำรถเข้าชั่วคราว ให้ผู้นำเข้าลงลายมือชื่อ และมอบต้นฉบับใบขนสินค้าพิเศษให้แก่ผู้นำเข้า- กรณีต่ออายุหรือนำรถกลับออกนอกราชอาณาจักรเจ้าหน้าที่จะตรวจสอบความถูกต้องของเอกสาร/รถและเงื่อนไขระยะเวลา หากเกินระยะเวลาที่กำหนดเจ้าหน้าที่จะพิจารณาความผิดและคำนวณค่าปรับ(หมายเหตุ: -)  | 10 นาที | จุดรับคำขอของกรมศุลกากร |
| 4) | **การพิจารณา**เจ้าหน้าที่ศุลกากรตรวจสอบหมายเลขทะเบียน ยี่ห้อ รุ่น และสี ของรถยนต์หรือรถจักรยานยนต์ที่นำเข้าชั่วคราวให้ถูกต้องตรงตามใบขนสินค้าพิเศษ(หมายเหตุ: -)  | 5 นาที | จุดรับคำขอของกรมศุลกากร |
| 5) | **การลงนาม/คณะกรรมการมีมติ**คืนเอกสารพร้อมรับชำระค่าปรับ (หากมี) และอนุญาตให้ผู้นำเข้านำยานพาหนะเข้า/ออกราชอาณาจักรได้(หมายเหตุ: -)  | 5 นาที | จุดรับคำขอของกรมศุลกากร |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน****ฉบับจริง** 1 ฉบับ**สำเนา** 0 ฉบับ**หมายเหตุ** ((ออกโดยหน่วยงานของประเทศที่ผู้นำเข้ามีภูมิลำเนา) เจ้าพนักงานศุลกากรจะถ่ายสำเนาจากเอกสารฉบับจริง โดยผู้ยื่นคำขอต้องรับรองสำเนาโดยการเซ็นชื่อต่อหน้าเจ้าหน้าที่ศุลกากรเท่านั้น (เอกสารในลำดับที่ 1-3 ให้ใช้อย่างใดอย่างหนึ่ง)) | - |
| 2) | **หนังสือเดินทาง****ฉบับจริง** 1 ฉบับ**สำเนา** 1 ฉบับ**หมายเหตุ** - | - |
| 3) | **หนังสือรับรองนิติบุคคล****ฉบับจริง** 1 ฉบับ**สำเนา** 0 ฉบับ**หมายเหตุ** (ใช้ในกรณีที่เจ้าของกรรมสิทธิ์เป็นนิติบุคคล และได้ออกหนังสือรับรองให้ไว้ไม่เกิน 6 เดือน นับแต่วันที่ยื่นคำขอเจ้าพนักงานศุลกากรจะถ่ายสำเนาเอกสารจากฉบับจริง โดยผู้ยื่นคำขอต้องรับรองสำเนาโดยการเซ็นชื่อต่อหน้าเจ้าพนักงานศุลกากร พร้อมประทับตรานิติบุคคลหากเงื่อนไขในหนังสือรับรองให้ต้องประทับตรา) | - |
| 4) | **คู่มือทะเบียนรถยนต์หรือรถจักรยานยนต์ที่กรมการขนส่งทางบกรับรอง****ฉบับจริง** 1 ชุด**สำเนา** 1 ชุด**หมายเหตุ** - | - |
| 5) | **กรมธรรม์คุ้มครองผู้ประสบภัยจากรถตามพระราชบัญญัติคุ้มครองผู้ประสบภัยจากรถ พ.ศ. 2535****ฉบับจริง** 0 ชุด**สำเนา** 1 ชุด**หมายเหตุ** - | - |
| 6) | **ต้นฉบับหนังสือรับมอบอำนาจจากเจ้าของรถยนต์ หรือรถจักรยานยนต์ ติดอากรแสตมป์ 10 บาท****ฉบับจริง** 1 ชุด**สำเนา** 0 ชุด**หมายเหตุ** (พร้อมสำเนาบัตรของผู้มอบอำนาจซึ่งลงลายมือชื่อรับรองความถูกต้อง) | - |
| 7) | **หนังสืออนุญาตรถระหว่างประเทศ****ฉบับจริง** 1 ชุด**สำเนา** 1 ชุด**หมายเหตุ** (เฉพาะกรณี รถยนต์ สปป. ลาว เข้าประเทศไทย ตามความตกลงว่าด้วยการขนส่งทางถนนระหว่างรัฐบาลแห่งราชอาณาจักรไทย และรัฐบาลแห่งสาธารณรัฐประชาธิปไตยประชาชนลาว) | - |
| 8) | **เอกสารหลักฐานรับรองถิ่นที่อยู่ในต่างประเทศ หรือการประกอบอาชีพในต่างประเทศ หรือการสมรสกับคู่สมรสต่างประเทศ หรือการศึกษาอยู่ในต่างประเทศ****ฉบับจริง** 1 ชุด**สำเนา** 1 ชุด**หมายเหตุ** - | - |
| 9) | **ใบขนสินค้าพิเศษ****ฉบับจริง** 1 ฉบับ**สำเนา** 0 ฉบับ**หมายเหตุ** (กรณีต่ออายุหรือนำกลับออก) | กรมศุลกากร |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| *ไม่มีข้อมูลค่าธรรมเนียม* |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กลุ่มคุ้มครองและส่งเสริมจริยธรรม กรมศุลกากร(หมายเหตุ: (- ติดต่อด้วยตนเองในวันและเวลาราชการ ณ กลุ่มคุ้มครองและส่งเสริมจริยธรรม กรมศุลกากรเลขที่ 1 ถนนสุนทรโกษา เขตคลองเตย กรุงเทพฯ - โทรศัพท์สายด่วนศุลกากร 1332 ในวันและเวลาราชการ- โทรสาร หมายเลข 0 2667 6919- ไปรษณีย์ โดยทำเป็นหนังสือส่งมาที่ กลุ่มคุ้มครองและส่งเสริมจริยธรรม กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110- จดหมายอิเล็กทรอนิกส์ (e-mail) ที่ ctc@customs.go.th))  |
| 2) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |
| 3) | ศูนย์รับเรื่องร้องเรียนการทุจริตในภาครัฐ(หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.)- 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120- สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132- www.pacc.go.th / www.facebook.com/PACC.GO.THศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center)Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| *ไม่มีแบบฟอร์ม ตัวอย่าง และคู่มือการกรอก* |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 01/03/2563